Publication: Magyar Közlöny
Issue: MK-2001-155 (Year: 2001, Number: 155)
Era: 1990-2004
Section: Az Engedélyokiratot a 217/1998. (XII. 30.) Korm. rendelet (a továbbiakban: Rendelet) 70. §-a (1) bekezdésének
Paragraph Index: 514

b)—d) pontjai hatálya alá tartozó fejezeti kezelésű előirányzatokra kell kitölteni. Az Engedélyokirat benyújtására csak a Feladatismertető egyidejű benyújtásával, illetve annak az Államháztartási Hivatal (a továbbiakban: ÁHH) általi visszagazolását követően van lehetőség. Az okmányon történt változtatások, módosítások esetén jelezni szükséges — folyamatos sorszámmal — a módosítások sorrendjét. A részfeladat lezárását követően Záró okmányt kell benyújtani, melyet a „záró okmány” szöveg aláhúzásával kell jelölni. Az Okmány 1.1. és 1.2. pontjaiban foglaltak megegyeznek a Feladatismertető ugyanezen pontjaival. 2.1. pont Az adott részfeladat nevét kell beírni. 2.2. pont Az adott részfeladat rövid célját kell meghatározni. 2.3. pont Amennyiben a Fejezet a rendelkezési jogot előirányzat-módosítással átengedi a részfeladat közvetlen megvalósítója, saját, illetve más fejezet intézménye (az elsődleges elszámolást készítője) részére, abban az esetben a kockába „I” betűt kell beírni. Ha a fejezet magának tartja fenn az előirányzat feletti rendelkezési jogosultságot vagy a költségvetési szervnek előirányzat-módosítás nélküli rendelkezési és utalványozási jogosultságot biztosít, a kockába az „N” betűt kell beírni. 3.l. pont Az elsődleges elszámolási hely rovatba annak a költségvetési szervnek a nevét és intézményi ÁHT azonosítóját kell beírni, amelyik a költségvetési előirányzatból közvetlenül részesül. 3.2. pont Az önálló, részben önálló, a részjogkörrel rendelkező költségvetési szerv vagy a kincstári körön kívüli szervezet nevét, adószámát és címét kell rögzíteni. A megvalósító intézmény ÁHT-je rovatban csak abban esetben kell az intézmény államháztartási azonosító kódját rögzíteni. Adószám hiányában az ÁHH az engedélyokirat befogadását visszautasítja. 4.1. pont A szervezet megnevezését és a szervezet nevében eljáró és aláírásra meghatalmazott személyek nevét kell rögzíteni. Teljesítés igazolásra jogosult személyek alatt értendők azok a szakmailag felelős személyek, akik a részfeladat elvégzésének leigazolására jogosultak. 4.2. pont A szervezet megnevezését és a szervezet nevében eljáró utalványozási joggal rendelkező, aláírásra felhatalmazott, az ÁHH-hoz benyújtott aláírás bejelentő karton szerinti személyek nevét kell beírni a Rendelet 74. §

Source: https://magyarkozlony.hu/hivatalos-lapok/44067c6175549efdacfadd7576ac77578e2695a3/dokumentumok/a7c1c0340d5a7608294dac2fd465913ddb4fb34c/letoltes